CELEX: C2006/326/36
Language: hu
Date: 2006-12-30 00:00:00
Title: C-346/05. sz. ügy: A Bíróság (ötödik tanács) 2006. november 9-i ítélete (a Cour du travail de Liège [Belgium] előzetes döntéshozatal iránti kérelme) – Monique Chateignier kontra Office national de l'emploi (ONEM) (Előzetes döntéshozatal iránti kérelem – EK 39. cikk, valamint az 1408/71/EGK rendelet 3. és 67. cikke – A munkanélküli járadék nyújtásának a joghatósággal rendelkező tagállamban teljesített szolgálati időtől való függővé tétele)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/18
            
         A Bíróság (ötödik tanács) 2006. november 9-i ítélete (a Cour du travail de Liège [Belgium] előzetes döntéshozatal iránti kérelme) – Monique Chateignier kontra Office national de l'emploi (ONEM)
   (C-346/05. sz. ügy) (1)
   
   (Előzetes döntéshozatal iránti kérelem - EK 39. cikk, valamint az 1408/71/EGK rendelet 3. és 67. cikke - A munkanélküli járadék nyújtásának a joghatósággal rendelkező tagállamban teljesített szolgálati időtől való függővé tétele)
   (2006/C 326/36)
   Az eljárás nyelve: francia
   A kérdést előterjesztő bíróság
   Cour du travail de Liège
   Az alapeljárás felei
   
      Felperes: Monique Chateignier
   
      Alperes: Office national de l'emploi (ONEM)
   Tárgy
   Előzetes döntéshozatal iránti kérelem – Cour du travail de Liège – A Szerződés 39. cikke (2) bekezdésének, valamint a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.) 3. cikke (1) bekezdésének és 67. cikke (3) bekezdésének értelmezése – Olyan rendelkezés, amely a közösségi állampolgár munkanélküli ellátását akkor is a lakóhely szerinti tagállamban megszerzett szolgálati időhöz köti, ha e tagállam nemzeti szabályozása sem a harmadik államból, sem a más tagállamból származó külföldi munkavállalóra nem ír elő ilyen kötelezettséget
   Rendelkező rész
   Az EK 39. cikk (2) bekezdését, valamint az 1996. december 2-i 118/97/EK rendelettel módosított és naprakésszé tett, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 3. cikkének (1) bekezdését úgy kell értelmezni, hogy azokkal ellentétes az a nemzeti szabályozás, amelynek értelmében a lakóhely szerinti tagállam illetékes intézménye arra hivatkozva tagadja meg egy másik tagállam állampolgárának a munkanélküli járadékhoz való jogot, hogy az ellátás iránti kérelem benyújtásának időpontjában az érintett személy az említett lakóhely szerinti tagállam területén nem teljesített meghatározott szolgálati időt, miközben e feltételt ez utóbbi tagállam állampolgáraitól nem követeli meg.
   
      (1)  HL C 315., 2005.12.10.